दूसरी पारी में ऑस्ट्रेलिया की शुरुआत अच्छी नहीं रही। टीम के ओपनर बल्लेबाज कार्टराइट सिर्फ एक रन बनाकर आउट हो गए। उन्हें भुवनेश्वर कुमार ने क्लीन बोल्ड कर दिया। भुवी ने भारत को दूसरी सफलता दिलाई और वार्नर को अपना शिकार बनाया। वार्नर सिर्फ एक रन पर भुवी की गेंद पर रहाणे के हाथों लपके गए। शानदार बल्लेबाजी कर रहे ट्रेविस हेड को युजवेंद्र ने अपना शिकार बनाया। हेड को 39 रन पर चहल ने मनीष पांडे के हाथों कैच आउट करवा दिया। ग्लेन मैक्सवेल को युजवेंद्र चहल ने विकेट के पीछे स्टंप आउट करवाया। धौनी ने मैक्सवेल को 14 रन पर स्टंप कर दिया। कप्तान स्मिथ ने 59 रनों की शानदार पारी खेली। उन्हें हार्दिक पांड्या ने कैच आउट करवाया। मैथ्यू वेड 2 रन बनाकर कुलदीप यादव की गेंद पर क्लीन बोल्ड हो गए। एगर और पैट कमिंग बिना खाता खोले ही कुलदीप का शिकार बने। कूल्टर नाइल 8 रन बनाकर हार्दिक पांड्या की गेंद पर आउट हुए। स्टॉयनिस 62 रन बनाकर नाबाद रहे। रिचर्डसन बिना खाता खोले ही भुवनेश्वर का शिकार बने।